Lav et referat af nedenstående tekst:

Tekst:
Der er bragende varmt lige syd for grænsen, og tirsdag skvulper lidt af den varme op over det østlige Danmark, mens den vestlige del af landet får overskyet og lidt køligere vejr. Allerede i løbet af formiddagen kommer temperaturen op over 20 grader mod øst, mens der ude ved Vestkysten kan komme lidt regn. Senere på dagen vil der forsat være overvejende skyet mod vest, mens temperaturen flere steder mod øst vil bevæge sig op over 25 grader. Samtidig begynder der at komme regn flere steder, især i den nordvestlige del af Jylland. Skydækket vil være tættest mod vest, men der vil også være et tyndt skydække mod øst. Her vil der dog være tale om helt tynde højtliggende skyer, som solen kan skinne igennem, hvilket vil give en lidt mælkehvid himmel. Ud på eftermiddagen og tidlig aften, begynder områderne med regn at søge østover, og så kan der også komme enkelte byger i den østlige del af landet. Nogle af disse byger kan blive intense og med torden.

Referat:
Den østlige del af landet får glæden af varmen sydfra, men Vestdanmark får skyer og regn.